Цонка Илиева
Книга, четена през страница

chitanka.info

На Николай

Ще си отида от теб,

както си отива лятото —

неусетно, с постепенни промени.

Най-напред очите ми

ще си отидат от теб

и лудо ще настигнат простора.

Ръцете ми ще разкъсат

затвора на ръцете ти

и ще подирят свобода.

След всичко това мен

няма да ме има…

Не знам

дали с теб ще свърши всичко —

мечти и нежност

и любов без граница.

Но знам:

последен лист затварям

на книга, четена

през страница.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.